***ยูยูฮาคุโชมาเคียวโทอิซึเซ็ง*** (ญี่ปุ่น: 幽☆遊☆白書 魔強統一戦; อักษรโรมัน: Yu Yu Hakusho Makyō Tōitsusen) เป็นเกมต่อสู้ ค.ศ. 1994 ที่พัฒนาโดยเทรเชอร์ และเผยแพร่โดยเซกาสำหรับระบบเมกาไดรฟ์ ซึ่งอิงจากซีรีส์มังงะ*คนเก่งฟ้าประทาน*โดยโยชิฮิโระ โทงาชิ ซึ่งเนื้อเรื่องดำเนินตามตัวเอก อุราเมชิ ยูสึเกะ ที่ได้รับมอบหมายจากจ้าวยมบาลแห่งโลกวิญญาณด้วยการไขคดีสไตล์นักสืบที่เกี่ยวข้องกับทั้งมนุษย์และปีศาจที่คุกคามโลกที่มีชีวิต เรื่องราวเริ่มให้ความสำคัญกับศึกศิลปะการต่อสู้อย่างมากในขณะที่มันดำเนินไป

เกมนี้มีตัวละครที่สามารถเล่นได้ 11 ตัวจากมังงะ และมีรูปแบบการเล่นเป็นการต่อสู้แบบ 2 มิติดั้งเดิม คู่ชิงในแต่ละยกพยายามทำลายพลังชีวิตของกันและกัน โดยใช้การโจมตีระยะสั้นและระยะไกล รวมถึงคอมโบพิเศษ นอกจากนี้ยังรวมกลไกอื่น ๆ เช่น การให้ผู้เล่นสูงสุดสี่คนทำการแข่งขันพร้อมกัน และปล่อยให้นักสู้สลับกันระหว่างระนาบแนวนอนในฉากหน้าและฉากหลัง เกมมีตัวเลือกสำหรับผู้เล่นหลายคนซึ่งรวมถึงแมตช์แบทเทิลรอยัล, แท็กทีม และโหมดทัวร์นาเมนต์

ภาค*มาเคียวโทอิซึเซ็ง*ได้รับการสร้างขึ้นตอนจุดสูงสุดของเกมต่อสู้ระดับโลกสำหรับคอนโซลภายในบ้านในช่วงต้นทศวรรษ 1990 ซึ่งนำโดยเกมที่ได้รับความนิยมอย่าง*สตรีทไฟเตอร์ II* หลังจากบริษัทเปิดตัวในระบบนี้กับ*กันสตาร์ฮีโรส์* เทรเชอร์ก็เริ่มพัฒนา*มาเคียวโทอิซึเซ็ง*ในฐานะหนึ่งในสี่เกมของเมก้าไดรฟ์ที่ได้รับการเผยแพร่โดยเซกา ไม่เหมือนกับชื่อเกมอื่น ๆ ที่เหลือ *มาเคียวโทอิซึเซ็ง*ไม่เคยได้รับการเปิดตัวในทวีปอเมริกาเหนือหรือยุโรป ซึ่งเกมที่วางจำหน่ายอย่างเป็นทางการที่อื่นอยู่ในประเทศบราซิลผ่านทางเตกตอยใน ค.ศ. 1999 โดยมีชื่อว่า***ยูยูฮาคุโช: ซันเซตไฟเตอส์*** แม้จะมีจำนวนจำกัด แต่เกมดังกล่าวได้รับการประเมินโดยสิ่งพิมพ์ภาษาอังกฤษหลายฉบับ และได้รับการตอบรับในเชิงบวกจากนักวิจารณ์เป็นส่วนใหญ่ รูปบบการเล่นและตัวเลือกผู้เล่นสี่คนได้รับการยกย่องจากนักวิจารณ์หลายคน ซึ่งหลายคนมองว่าเกมนี้เป็นเกมต่อสู้ที่ดีที่สุดในยุค 16 บิต แม้ว่าจะถูกติเตียนเรื่องกราฟิกและเสียงก็ตาม

รูปแบบการเล่น
-------------

นักสู้สี่คนเข้าร่วมการแข่งขันบนระนาบแนวนอนสองเส้นที่แยกจากกัน ส่วนพลังชีวิตและพลังวิญญาณของตัวละครจะแสดงที่ด้านบนของหน้าจอ
*ยูยูฮาคุโชมาเคียวโทอิซึเซ็ง*เป็นเกมต่อสู้ที่สร้างจากซีรีส์มังงะเรื่องราวเหนือธรรมชาติ *คนเก่งฟ้าประทาน* ซึ่งเขียนและวาดโดยโยชิฮิโระ โทงาชิ มังงะเรื่องนี้เดินเรื่องตามตัวเอกวัยรุ่น อุราเมชิ ยูสึเกะ ที่สละชีวิตเพื่อช่วยเด็กและได้รับการคืนชีพโดยจ้าวยมบาลแห่งโลกวิญญาณเพื่อไขคดีสไตล์นักสืบที่เกี่ยวข้องกับมนุษย์และปีศาจที่คุกคามโลกที่มีชีวิต เนื้อเรื่องเน้นหนักไปที่ศิลปะการต่อสู้ในขณะที่ดำเนินไป ภาค*มาเคียวโทอิซึเซ็ง*ให้ผู้เล่นเลือกหนึ่งใน 11 ตัวละครหลักจากมังงะ เกมนี้ไม่มีโหมดเนื้อเรื่อง, ไม่ดัดแปลง หรือผูกเข้ากับเนื้อเรื่องของเนื้อหาแหล่งที่มา และมีลักษณะไม่กี่อย่างจากนักพากย์ที่สนับสนุน เกมดังกล่าวใช้แม่แบบเกมต่อสู้ที่ได้รับความนิยมจากซีรีส์*สตรีทไฟเตอร์* ซึ่งวัตถุประสงค์ของการแข่งแต่ละนัดคือเพื่อให้ผู้เล่นหนึ่งคนหรือผู้เล่นหลายคนกำจัดคู่ต่อสู้โดยการลดมาตรวัดพลังชีวิตโดยใช้การโจมตีระยะสั้นและระยะไกลต่าง ๆ บรรดานักสู้จะเคลื่อนที่ในแนวนอนบนสนามรบ 2 มิติ และสามารถกระโดดจากพื้นเพื่อเข้าหาหรือข้ามคู่ต่อสู้ได้ การแข่งแบบตัวต่อตัวสามารถกระทำได้ แต่ภาค*มาเคียวโทอิซึเซ็ง*อนุญาตให้มีตัวละครได้ถึงสี่ตัวในการต่อสู้พร้อมกันในนัดเดียว การดำเนินการที่เพิ่มเข้ามานี้เสริมด้วยการรวมเลเยอร์ที่สองในแต่ละสเตจ เช่นเดียวกับซีรีส์*กาโรเด็นเซ็ตสึ* ผู้เล่นสามารถกระโดดไปยังระนาบแนวนอนที่แยกในฉากหลัง ส่วนการแข่งขันนั้นไม่จำกัดเวลา

เนื่องจากฝ่ายตรงข้ามหลายคนสามารถเผชิญหน้าได้ทั้งด้านหน้าหรือด้านหลังผู้เล่น การกดแป้นควบคุมทิศทางถอยหลังจะทำให้ตัวละครหันหน้าไปในทิศตรงกันข้ามจากเดิม แทนที่จะถอยหนีหรือบล็อกการโจมตีของศัตรู ภาค*มาเคียวโทอิซึเซ็ง*เข้ากันได้กับทั้งเกมแพดแบบสามปุ่มและหกปุ่มของเมกาไดรฟ์ ปุ่ม "A", "B" และ "C" ของคอนโทรลเลอร์แบบสามปุ่มสามารถจับคู่กับการโจมตีแบบเบา, การโจมตีหนัก และการป้องกันได้ ในขณะที่การเคลื่อนไหวอย่างการพุ่งไปข้างหน้า, การพุ่งถอยหลัง และการผลัดเปลี่ยนระนาบทำได้โดยใช้การผสมผสานพื้นฐาน ของแป้นทิศทางและปุ่ม ส่วนอินพุต "X", "Y" และ "Z" เพิ่มเติมบนคอนโทรลเลอร์แบบหกปุ่มช่วยให้สามารถจับคู่การทำงานทั้งหกเหล่านี้กับปุ่มแต่ละปุ่มได้ ตัวละครทุกตัวสามารถใช้คอมโบ และการโจมตีพิเศษเฉพาะตัวที่อาจทำได้บนพื้นดินหรือในอากาศ ซึ่งบางส่วนสามารถชาร์จสำหรับความเสียหายที่มากกว่า เนื่องจากตัวควบคุมสามปุ่มเป็นแบบมาตรฐานและการกดปุ่มถอยหลังจะเปลี่ยนทิศทางของตัวละคร การทำคอมโบจึงค่อนข้างง่ายในการดำเนินการ ส่วนความสามารถบางอย่างต้องการ "พลังงานวิญญาณ" ที่แสดงด้วยมาตรวัดที่สองภายใต้พลังชีวิตของนักสู้ และสามารถเติมได้โดยกดปุ่มโจมตีค้างไว้ การจู่โจมแบบชาร์จสามารถยกเลิกและจัดเก็บไว้ชั่วคราวได้โดยการกดถอยหลังบนแป้นทิศทาง แล้วปล่อยออกทันทีที่ระดับความแรงนั้นในครั้งต่อไปที่ผู้เล่นใช้ เกมดังกล่าวมีโหมดต่าง ๆ จำนวนมากที่ประกอบด้วยการต่อสู้แบบผู้เล่นเดี่ยวสำหรับการแมตช์แบบตัวต่อตัวที่ต่อเนื่องกัน, โหมดฝึกฝนที่ไม่มีที่สิ้นสุด และตัวเลือกแบบหลายผู้เล่นยังแบ่งออกเป็นแบตเทิลรอยัลที่มีผู้เข้าร่วมสี่คน และแมตช์แท็กทีมกับทีมตรงข้ามสองคน นอกจากนี้ สามารถเลือกโหมดทัวร์นาเมนต์แบบคร่อมซึ่งผู้เล่นแต่ละคน, ทีมผู้เล่น และคอมพิวเตอร์สามารถต่อสู้ได้จนถึงการแข่งชิงแชมป์รอบสุดท้าย ผู้เล่นที่เป็นมนุษย์สูงสุดสี่คนสามารถเข้าร่วมในโหมดหลายผู้เล่น โดยใช้อุปกรณ์มัลติแทปทีมเพลเยอร์ของเซกา

การพัฒนาและการตลาด
------------------

*ยูยูฮาคุโชมาเคียวโทอิซึเซ็ง*ได้รับการพัฒนาโดยบริษัทเทรเชอร์ และผลิตร่วมกับโยชิฮิโระ โทงาชิ ผู้เขียน*คนเก่งฟ้าประทาน*, ชูเอชะผู้พิมพ์มังงะ, บริษัทสตูดิโอปิเอโรของอนิเมะฉบับดัดแปลง และฟูจิเทเลวิชันผู้ออกอากาศทางโทรทัศน์ ตลาดเครื่องเล่นวิดีโอเกมบ้านในช่วงต้นคริสต์ทศวรรษ 1990 อยู่ท่ามกลางความคลั่งไคล้เกมต่อสู้เนื่องจากเกมยอดนิยมอย่าง*สตรีทไฟเตอร์ II* ตลอดจนความนิยมพร้อมกันของ*คนเก่งฟ้าประทาน*ในประเทศญี่ปุ่นทำให้เกมประเภทนี้ปรากฏบนแพลตฟอร์มเกมในบ้านและอุปกรณ์พกพาหลายแห่ง โดยหลังจากการเปิดตัวของบริษัทเทรเชอร์ในระบบเมกาไดรฟ์กับ*กันสตาร์ฮีโรส์*นั้น เกมภาค*มาเคียวโทอิซึเซ็ง*เป็นหนึ่งในสี่เกมที่บริษัทพัฒนาพร้อมกันสำหรับระบบดังกล่าวโดยมีบริษัทเซกาเป็นผู้เผยแพร่ ทั้งนี้ เกมภาค*มาเคียวโทอิซึเซ็ง*เป็นเกมต่อสู้เกมแรกของบริษัทเทรเชอร์ และเป็นเกมที่สองที่สร้างจากทรัพย์สินที่ได้รับลิขสิทธิ์ หลังจาก*แมคโดนัลส์เทรเชอร์แลนด์แอดเวนเจอร์*

บริษัทเทรเชอร์เดิมสร้างภาค*มาเคียวโทอิซึเซ็ง*ในฐานะเกมต้นฉบับชื่อ*แอ็กเซียน* ก่อนจะแปลงเป็นชื่อ*ยูยูฮาคุโช* โครงการนี้อำนวยการสร้างโดยเท็ตสึฮิโกะ คิกูจิ และดูแลโดยผู้ก่อตั้งบริษัทเทรเชอร์ รวมถึงมาซาโตะ มาเองาวะ ผู้เป็นประธาน จากข้อมูลของคิกูจิ เกม*แอ็กเซียน*ถือกำเนิดขึ้นในช่วง ค.ศ. 1993 เมื่อบริษัทสังเกตเห็นว่าขาดเกมการต่อสู้เฉพาะตัวของเมกาไดรฟ์ที่ไม่เหมือนใคร อย่างไรก็ตาม การผลิตหยุดชะงักลงเมื่อเกมที่มีโลกและแนวคิดคล้ายกันถูกกำหนดให้เอาชนะ*แอ็กเซียน*ออกสู่ตลาด แผนการของบริษัทเทรเชอร์สำหรับเกมของพวกเขาได้รับการพิจารณาใหม่หลายครั้งก่อนที่จะประสานงานลิขสิทธิ์*คนเก่งฟ้าประทาน* ซึ่งคิกูจิเชื่อว่าจะทำยอดขายได้ดี มาเองาวะกล่าวว่ากลไกการควบคุมและรูปแบบการเล่นรวมถึงด่านหลายระนาบนั้นได้รับการสร้างขึ้นแล้วสำหรับเกม*แอ็กเซียน*ก่อนที่กระบวนการที่ยากลำบากในการปรับปรุงเกมใหม่ด้วยเนื้อหาของ*คนเก่งฟ้าประทาน* โดยบริษัทเซกามอบหมายให้โยอิจิ ชิโมซาโตะ สนับสนุนการผลิตเกมนี้หลังจากที่เขาเข้าร่วมแผนกวิจัยผู้บริโภคภายนอกของบริษัทใน ค.ศ. 1993 แม้ว่าผู้พัฒนาจะดูมีความสัมพันธ์ใกล้ชิดกับบริษัทเซกา แต่มาเองาวะก็อ้างว่าการสื่อสารของผู้จัดจำหน่ายไม่ดี และไม่ได้ให้ความช่วยเหลือแก่บริษัทเทรเชอร์ในระหว่างการสร้างเกม

ทีมงานของบริษัทเทรเชอร์ประกอบด้วยคิกูจิในฐานะผู้กำกับและนักออกแบบกราฟิกหลัก; ศิลปินกราฟิกคือมาโกโตะ โองิโนะ และฮิโรชิ อิอูจิ; โปรแกรมเมอร์คือมาซากิ อุเกียว และมิตสึรุ ไยดะ รวมถึงซาวด์เอฟเฟกต์นำและผู้แต่งเพลงคือซาโตชิ มูราตะ ซึ่งคิกูจิรู้สึกขอบคุณผู้สร้างแอนิเมชันของเกมที่ใช้ภาพสะท้อนสไปรต์ของตัวละคร แต่บอกเป็นนัยว่าการไม่คำนึงถึงจำนวนหน่วยความจำที่พวกเขาต้องการทำให้เกิดปัญหา ส่วนอุเกียวพบว่ามันเป็นเรื่องท้าทายที่สุดที่จะเขียนโปรแกรมให้มีตัวละครสี่ตัวพร้อมกันบนหน้าจอ และทำให้พวกเขาสามารถเปลี่ยนทิศทางที่พวกเขาเผชิญได้อย่างอิสระ นอกจากคัตสึฮิโกะ ซูซูกิ, อากิ ฮาตะ และโนริโอะ ฮันซาวะ แล้ว มูราตะยังแต่งเพลงต้นฉบับสำหรับเกมนี้ ในขณะเดียวกันก็จัดเตรียมเพลง*โฮโฮเอมิโนะบากูดัง*และ*อันบาลานซ์นะคิสโอะชิเตะ*จากอนิเมะ*คนเก่งฟ้าประทาน*เช่นกัน อนึ่ง ธีมหลักของเกมนี้คือ "โทเกไนโฮโน" (溶けない炎, เปลวไฟที่ไม่ละลาย) เขียนและเรียบเรียงโดยฮาตะ ซึ่งเป็นผู้บรรเลงเพลงในเวอร์ชันร้องสำหรับซีดีซาวด์แทร็กอย่างเป็นทางการ รวมถึงหนึ่งในอัลบัมของเธอเองในเวลาต่อมา เกมดังกล่าวยังมีตัวอย่างเสียงตัวละครดิจิทัลจำนวนมากที่แสดงถึงเสียงพากย์อนิเมะเช่นกัน โดยคิกูจิพอใจกับคุณภาพของเสียงพูดของเกมนี้แม้ว่าเมกาไดรฟ์จะมีความสามารถในการสังเคราะห์เสียงได้ด้อยกว่าเมื่อเทียบกับซูเปอร์แฟมิคอมซึ่งเป็นคู่แข่งหลักของเครื่องเล่นดังกล่าวก็ตาม

ภาค*มาเคียวโทอิซึเซ็ง*วางจำหน่ายในประเทศญี่ปุ่นเมื่อวันที่ 30 กันยายน ค.ศ. 1994 เวอร์ชันเมกาไดรฟ์ประสบความสำเร็จในเชิงพาณิชย์ในญี่ปุ่นน้อยกว่าในต่างประเทศ และเนื่องจากบริษัทเทรเชอร์รักษาผลกำไรด้วยการจัดส่งผลิตภัณฑ์จำนวนเล็กน้อย เกมดังกล่าวจึงมีเพียงไม่กี่หน่วยที่จำหน่ายปลีก ซึ่งมาเองาวะผู้ร่วมก่อตั้งได้ยืนยันว่าเทรเชอร์ได้พัฒนาเกมโดยคำนึงถึงตลาดต่างประเทศอยู่เสมอ แม้จะมีปัจจัยเหล่านี้ แต่ภาค*มาเคียวโทอิซึเซ็ง*ก็ไม่เคยได้รับการแปลอย่างเป็นทางการในทวีปอเมริกาเหนือหรือยุโรป ซึ่งอาจเป็นเพราะแฟรนไชส์*คนเก่งฟ้าประทาน*ไม่เป็นที่รู้จักในภูมิภาคเหล่านั้นในช่วงอายุของเมกาไดรฟ์ และยังคงเป็นเกมเมกาไดรฟ์ของบริษัทเทรเชอร์ที่ไม่มีการเปิดตัวในดินแดนเหล่านี้ อย่างไรก็ตาม เกมดังกล่าวได้รับอนุญาตโดยบริษัทเตกตอย ซึ่งแปลเป็นภาษาโปรตุเกส และวางจำหน่ายในประเทศบราซิลใน ค.ศ. 1999 ในชื่อ*ยูยูฮาคุโช: ซันเซตไฟเตอส์* โดยอนิเมะพากย์ภาษาโปรตุเกสโดยเรจีมาเชทชี ได้เริ่มออกอากาศในทวีปอเมริกาใต้แล้ว ในขณะที่เมกาไดรฟ์ยังคงรักษาสถานะที่แข็งแกร่งในประเทศบราซิลตลอดทศวรรษส่วนใหญ่เนื่องมาจากความร่วมมือในการจัดจำหน่ายระหว่างเตกตอยและเซกา ซึ่งนอกเหนือจากข้อความแล้ว ภาค*มาเคียวโทอิซึเซ็ง*ทั้งสองเวอร์ชันเกือบจะเหมือนกันหมด ทั้งนี้ การแปลภาษาโปรตุเกสขึ้นชื่อในเรื่องที่ตรงตามตัวอักษรมากเกินไป จนไม่สามารถเข้าใจได้ ควบคู่ไปกับการเปลี่ยนชื่อตัวละครหลายตัว เช่นเดียวกับฉบับภาษาญี่ปุ่น ซึ่งมีการจัดส่งสำเนาน้อยมาก และไม่พบการเผยแพร่ภาค*มาเคียวโทอิซึเซ็ง*ซ้ำในรูปแบบดิจิทัลมานานกว่าสองทศวรรษหลังจากเปิดตัวครั้งแรก ซึ่งอาจเนื่องมาจากปัญหาลิขสิทธิ์ หลังจากความสำเร็จของนินเท็นโดคลาสสิกมินิ: แฟมิลีคอมพิวเตอร์ และนินเท็นโดคลาสสิกมินิ: ซูเปอร์แฟมิคอม ของบริษัทนินเท็นโดใน ค.ศ. 2016 และ 2017 ตามลำดับ มาเองาวะได้แสดงความสนใจให้เซกาเปิดตัวเมกาไดรฟ์เวอร์ชันเฉพาะงานที่คล้ายกัน

อ้างอิง
-------


1. ↑  幽☆遊☆白書 魔強統一戦
2. 1 2 3 4 5 6 7  *Retro Gamer* staff (August 2009). "Import Only: *Yu Yu Hakusho Sunset Fighters*". *Retro Gamer*. No. 66. Imagine Publishing. pp. 46–7. ISSN 1742-3155.
3. 1 2 3 4  Ciolek, Todd (October 29, 2008). "Field of Fire - The X Button". *Anime News Network*. เก็บจากแหล่งเดิมเมื่อ December 4, 2018. สืบค้นเมื่อ November 22, 2018.
4. 1 2  Miller, Patrick (February 11, 2016). "17 mold-breaking fighting games that all developers should study". *Gamasutra*. UBM plc. เก็บจากแหล่งเดิมเมื่อ July 31, 2018. สืบค้นเมื่อ November 16, 2018.
5. ↑  Des Barres, Nick (October 1994). "Japan Now". *GameFan*. Vol. 2 no. 10. DieHard Gamers Club. p. 166. ISSN 1092-7212.
6. 1 2  Stratton, Tom (November 1999). "Retro Archives: *Yu Yu Hakusho*". *Gamer's Republic*. Vol. 2 no. 6. Millennium Publications. p. 98. ISSN 1520-5169.
7. 1 2 3 4 5 6 7 8 9 10  Kulata, Kurt (May 2, 2008). "*Yu Yu Hakusho: Makyou Touitsusen*". Hardcore Gaming 101. เก็บจากแหล่งเดิมเมื่อ November 29, 2018. สืบค้นเมื่อ November 20, 2018.
8. 1 2  *Electronic Gaming Monthly* staff (December 1994). "International Outlook". *Electronic Gaming Monthly*. Vol. 7 no. 12. Ziff Davis. pp. 110–3. ISSN 1058-918X.
9. ↑  Gantayat, Anoop (March 6, 2006). "Maegawa Talks *Gunstar*". *IGN*. เก็บจากแหล่งเดิมเมื่อ December 1, 2018. สืบค้นเมื่อ November 10, 2018.
10. ↑  Sega staff. "名作アルバム -『ガンスターヒーローズ』- P4" [Class Album - *Gunstar Heroes* - Part 4] (ภาษาญี่ปุ่น). Sega. เก็บจากแหล่งเดิมเมื่อ November 14, 2015. สืบค้นเมื่อ November 11, 2018.
11. ↑  *Retro Gamer* staff (July 2011). "From The Archives: Treasure". *Retro Gamer*. No. 91. Imagine Publishing. pp. 68–75. ISSN 1742-3155.
12. 1 2 3 4 5 6  Etsuko Shimada (July 1994). "Special Report: 幽☆遊☆白書". *Beep! MegaDrive* (ภาษาญี่ปุ่น). No. 58. SoftBank Creative. pp. 35–36. OCLC 852214170. คลังข้อมูลเก่าเก็บจากแหล่งเดิมเมื่อ August 20, 2022.
13. ↑  Kikuchi Tetsuhiko (December 29, 1996). *はんの個人誌 落描帳総集編 (壱~参)* [*Han's Personal Magazine Doodle Book Omnibus (1~3)*] (ภาษาญี่ปุ่น). Self-published doujinshi. pp. 1–130.
14. ↑  *Famitsu* staff (November 15, 2018). "メガドライブ生誕30周年記念特集！" [Special feature on the 30th anniversary of the birth of Mega Drive!]. *Weekly Famitsu* (ภาษาญี่ปุ่น). No. 1561. Gzbrain. OCLC 852442485.
15. ↑  Sega staff (March 17, 2005). "Sega Voice Vol. 13" (ภาษาญี่ปุ่น). Sega. เก็บจากแหล่งเดิมเมื่อ March 24, 2016. สืบค้นเมื่อ November 11, 2018.
16. 1 2 3  McFerrin, Damien (October 31, 2017). "Treasure's Masato Maegawa Wants Sega To Make A Mega Drive Mini". *Nintendo Life*. เก็บจากแหล่งเดิมเมื่อ December 2, 2018. สืบค้นเมื่อ November 10, 2018.
17. ↑  "幽遊白書 魔強統一戦 サウンドトラック" [Yu Yu Hakusho Makyō Tōitsusen Soundtrack] (ภาษาญี่ปุ่น). Treasure. เก็บจากแหล่งเดิมเมื่อ December 2, 2018. สืบค้นเมื่อ November 12, 2018.
18. ↑  Hata Aki (December 21, 2007). "隷属快美の娘達～BEST SONGS II～ / 畑 亜貴" [Reizoku Kaibi no Musumetachi ~BEST SONGS II~ / Aki Hata] (ภาษาญี่ปุ่น). Aki Hata. เก็บจากแหล่งเดิมเมื่อ December 1, 2018. สืบค้นเมื่อ November 17, 2018.
19. 1 2 3 4  Tectoy staff (February 9, 2017). "*Yuyu Hakusho* para Mega Drive – O jogo que só saiu no Japão e no Brasil!" [*Yu Yu Hakusho* for Mega Drive – The game that only came out in Japan and Brazil!] (ภาษาโปรตุเกส). Tectoy. เก็บจากแหล่งเดิมเมื่อ December 4, 2018. สืบค้นเมื่อ November 12, 2018.
20. ↑  *Beep! MegaDrive* staff (September 1994). "Treasure Factory Deluxe: *Yu Yu Hakusho Makyō Tōitsusen*". *Beep! MegaDrive* (ภาษาญี่ปุ่น). SB Creative. pp. 48–9. OCLC 852214170.
21. ↑  *Famitsu* staff (October 7, 1994). "New Games Cross Review 新作ゲームクロスレビュー". *Weekly Famitsu* (ภาษาญี่ปุ่น). No. 303. ASCII Corporation. p. 40. OCLC 852442485. เก็บจากแหล่งเดิมเมื่อ December 4, 2018. สืบค้นเมื่อ December 1, 2018.
22. ↑  *Retro Gamer* staff (February 2013). "Sega Mega Drive: Collector's Guide". *Retro Gamer*. No. 112. Imagine Publishing. p. 74. ISSN 1742-3155.
23. 1 2  *Ação Games* staff (August 1999). "Notas: Novo game em português" [Notes: New game in Portuguese]. *Ação Games* (ภาษาโปรตุเกส). No. 142. Editora Abril. p. 12. ISSN 0104-1630.
24. ↑  JBox staff (June 16, 2007). "*Yu Yu Hakusho*" (ภาษาโปรตุเกส). JBox. เก็บจากแหล่งเดิมเมื่อ April 3, 2018. สืบค้นเมื่อ November 10, 2018.
25. ↑  *Retro Gamer* staff (November 2006). "Company Profile: Tec Toy". *Retro Gamer*. No. 30. Imagine Publishing. p. 50. ISSN 1742-3155.
26. ↑  Kennedy, Sam (January 4, 2007). "Treasure Talks 360, Wii, and PS3". *1Up.com*. IGN. คลังข้อมูลเก่าเก็บจากแหล่งเดิมเมื่อ September 27, 2007. สืบค้นเมื่อ November 25, 2018.
27. ↑  Fletcher, JC (November 7, 2007). "IMPORTSHOCK! More Sega imports on the way". *Engadget*. Weblogs, Inc. เก็บจากแหล่งเดิมเมื่อ November 29, 2018. สืบค้นเมื่อ November 24, 2018.

แหล่งข้อมูลอื่น
---------------

* *Yu Yu Hakusho Makyō Tōitsusen* at MobyGames

| * ด
* ค
* ก
*คนเก่งทะลุโลก* โดย โยชิฮิโระ โทงาชิ |
| --- |
| สื่อ | 

|  |  |
| --- | --- |
| อนิเมะ | 
* ฉบับอนิเมะโทรทัศน์
* ภาพยนตร์
* 冥界死闘篇 炎の絆

 |
| ละครโทรทัศน์ | 
* ฉบับละครโทรทัศน์

 |
| เกม | 
* วิดีโอเกม
	+ *ซูเปอร์แฟมิคอม*
	+ *ยูยูฮาคุโช*
	+ *มาเคียวโทอิซึเซ็ง*
	+ *Spirit Detective*
	+ *Dark Tournament*
	+ *ทัวร์นาเมนต์แทกติกส์*
	+ *Jump Super Stars*
	+ *Jump Ultimate Stars*
	+ *เจสตาร์วิกตอรีวีเอส*
	+ *จัมป์ฟอร์ซ*
* เทรดดิงการ์ดเกม

 |

 |
| โลกวิญญาณ | 
* อุราเมชิ ยูสึเกะ
* คุวาบาระ คาซึมะ
* คุราม่า
* ฮิเอ

 |
| ดนตรี | 
* *Sai-Kyou Best Selection Album*
* "Hohoemi no Bakudan"
* "อันบาลานซ์นะคิสโอะชิเตะ"
* "Taiyō ga Mata Kagayaku Toki"

 |
| 
* หมวดหมู่ **หมวดหมู่**

 |